Nivelliomorpha

Nivelliomorpha er en slekt av biller som hører til underfamilien blomsterbukker i den artsrike familien trebukker.

Utseende 
En nokså liten, avlang, rød trebukk, dekkvingene kan være mer eller mindre svarte. Oversiden er ganske blank og tett og kraftig punktert. Antennene er tynne og litt kortere enn kroppen. Pronotum er avrundet firkantet, dekkvingene jevnbrede eller litt avsmalnende bakover, sprikende i spissen, de bakerste barkkroppsleddene stikker ut bak dekkvingene. Beina er middels lange, lårene slanke.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Denen arten utvikler seg muligens på trær i poppelslekten (Populus). Utviklingen tar gjerne to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Arten er utbredt i Kina.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Nivelliomorpha Boppe, 1921
 Nivelliomorpha inequalithorax  (Pic, 1902)

Kilder 
 N. Ohbayashi og M. Lin (2012) Studies on the Chinese Lepturinae (Coleoptera, Cerambycidae)  I. Genera Nivelliomorpha BOPPE, 1920 and Houzhenzia gen. nov. Elytra, Tokyo, New Series, 2 (1): 13–19. 
 Cerambycidae of the World - Lepturini

Eksterne lenker 
 
  
 Bildegalleri, Palearktiske arter 

Lepturinae
Biller formelt beskrevet i 1902
Kinas insekter
Dyr formelt beskrevet av Paul Lucien Boppe
Dyr formelt beskrevet av Maurice Pic